CELEX: 62007CJ0207
Valsts pienākumu neizpilde
EKL 43. un 56. pants
Valsts tiesību akti, saskaņā ar kuriem līdzdalības iegūšana uzņēmumos, kuri veic reglamentētas darbības enerģētikas nozarē, un šo darbību veikšanai vajadzīgo aktīvu iegūšana ir atkarīga no iepriekšējas atļaujas saņemšanas procedūras

Valsts pienākumu neizpilde – EKL 43. un 56. panta pārkāpums – Valsts tiesību akti, saskaņā ar kuriem noteiktas līdzdalības
iegūšana uzņēmumos, kas veic reglamentētas darbības enerģētikas nozarē, ir atkarīga no īpašas komisijas iepriekšējas atļaujas
saņemšanas procedūras
Rezolutīvā daļa:
1)
pieņemot 1. punkta otrās daļas noteikumus saistībā ar Valsts enerģētikas komisijas četrpadsmito pienākumu, kas ir noteikti
vienpadsmitā papildnoteikuma 3.1. daļā 1998. gada 7. oktobra Likumā 34/1998 par ogļūdeņraža nozari (Ley 34/1998, del sector
de hidrocarburos), kurā grozījumi izdarīti ar 2006. gada 24. februāra Karaļa dekrētlikumu 4/2006 (Real Decreto-ley 4/2006),
lai Valsts enerģētikas komisijas iepriekšējas atļaujas saņemšanas procedūru piemērotu noteiktas līdzdalības iegūšanai uzņēmumos,
kas enerģētikas nozarē veic noteiktas reglamentētas darbības, kā arī tādu aktīvu iegūšanai, kas vajadzīgi šādu darbību veikšanai,
Spānijas Karaliste nav izpildījusi EKL 43. un 56. pantā paredzētos pienākumus;
2)
Spānijas Karaliste atlīdzina tiesāšanās izdevumus.